laion/Wikipedia-Exotic huggingface dataset:
ארנסט אוגוסט הראשון, מלך הנובר

ארנסט אוגוסט הראשון, מלך הנובר (בגרמנית: Ernst August I‏; 5 ביוני 1771 – 18 בנובמבר 1851) היה מלך הנובר בין השנים 1837–1851. ארנסט אוגוסט נולד בארמון בקינגהאם שבלונדון ב-5 ביוני 1771, לג'ורג' השלישי, מלך הממלכה המאוחדת ולשארלוט ממקלנבורג-שטרליץ. בצעירותו לימדו את ארנסט אוגוסט מורים פרטיים בארמון, ובקיץ 1786 נשלח לאוניברסיטת גטינגן שבגרמניה (יחד עם אחיו הנסיך אדולפוס, שקיבל את התואר דוכס קיימברידג' בשנת 1801, והנסיך אוגוסטוס, שקיבל את התואר דוכס סאסקס בשנת 1801). בשנת 1791, עם סיום לימודיו, נשלחו הנסיכים ארנסט אוגוסט ואדולפוס להנובר לצורך רכישת השכלה צבאית. הנסיכים למדו תחת מפקד צבא הנובר, גנרל-פלדמרשל וילהלם פון פרייטאג. במרץ 1792 הועלה ארנסט אוגוסט לדרגת קולונל ומונה למפקד רגימנט הדרגונים ההנוברי ה-9, ולחם עמו במלחמת הקואליציה האנטי-צרפתית הראשונה תחת פיקודו של אחיו פרדריק, דוכס יורק. ב-18 במאי 1794 נפצע ארנסט אוגוסט במהלך קרב טורקואן, ונשלח לבריטניה לצורך החלמתו. בנובמבר 1794 חזר ארנסט אוגוסט לתפקידו, והועלה לדרגת מייג'ר-ג'נרל. במהלך שנת 1795 השתתף ארנסט אוגוסט בנסיגת הצבא הבריטי בהולנד, ובשנת 1796 חזר שוב לבריטניה. בשנת 1798 הועלה לדרגת לפטננט-ג'נרל, ובשנת 1799 הוענק לו התואר דוכס קמברלנד. בשנת 1801 מונה לקולונל הכבוד של רגימנט ההוסארים ה-15, ובשנת 1803 הועלה לדרגת ג'נרל מלא. בשנת 1813 השתתף ארנסט אוגוסט בקרב לייפציג, וב-6 בנובמבר 1813 הועלה לדרגת פילדמרשל. בשנת 1815 מונה ארנסט אוגוסט לאביר מסדר האמבט, ובשנת 1831 מונה לאביר מסדר פטריק הקדוש. ארנסט אוגוסט היה ארכי ריאקציונר, והתנגד למתן האמנציפציה הקתולית בשנת 1828, ובשל כך היה הבן השנוי במחלוקת מכל בניו של ג'ורג' השלישי, מלך הממלכה המאוחדת. ב-1837 נפטר אחיו המלך ויליאם הרביעי בגיל 71, ואחייניתו ויקטוריה הוכתרה למלכת הממלכה המאוחדת. אמנם ממלכת הנובר, שהייתה מאוחדת באיחוד פרסונלי עם בריטניה מאז 1714, פוצלה ממנה עם המלכתה של המלכה, הואיל ובהנובר, על פי החוק הסאלי, נאסר על נשים לשלוט, ומשום כך הוכתר ארנסט אוגוסט למלך הנובר. בנוסף, מונה ארנסט אוגוסט גם ליורש העצר של כס המלוכה הבריטי עד לידתה של הנסיכה ויקטוריה בשנת 1840, משום שהמלכה הצעירה טרם נישאה וטרם ילדה ילדים. עם עלותו לשלטון הפך ארנסט אוגוסט לריבון מסדר הגואלפים, ובשנת 1839 ייסד את מסדר גאורג הקדוש. ארנסט אוגוסט היה שליט ריאקציונרי, וביטל את החוקה שניתנה להנובר בשנת 1833. במהלך מהפכות 1848 פרצו הפגנות ברחבי הממלכה, ומשום כך נאלץ ארנסט אוגוסט להנהיג משטר יותר ליברלי, ולאפשר את חופש העיתונות. ב-18 בנובמבר 1851 מת ארנסט אוגוסט, ובנו גאורג החמישי, מלך הנובר עלה לשלטון במקומו. ב-29 במאי 1815 התחתן ארנסט אוגוסט עם פרדריקה ממקלנבורג-שטרליץ, בתם של קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטאדט, ממנה נולדו לו שלושה ילדים, אך רק אחד מהם שרד: גאורג החמישי, מלך הנובר (1819 -1878) מדיה וקבצים בנושא ארנסט אוגוסט הראשון, מלך הנובר בוויקישיתוף ארנסט אוגוסט הראשון, מלך הנובר, באתר אנציקלופדיה בריטניקה (באנגלית) ארנסט אוגוסט הראשון, מלך הנובר, באתר "Find a Grave" (באנגלית)
אלינה לואנסון

אלינה לואנסון (ברומנית: Elina Löwensohn; נולדה ב-11 ביולי 1966) היא שחקנית אמריקאית-רומנייה. לוונסון נולד בבוקרשט, רומניה. לאחר מות אביה, ניצול שואה, היגרה עם אימה לארצות הברית, שם פתחה אמה בשביתת רעב כדי לקבל עבורה אשרה. לאחר סיום התיכון, לואנסון למדה משחק בניו יורק ושיחק בכמה הפקות תיאטרון מצליחות. בשנת 1993 היא גילמה את תפקיד דיאנה רייטר בסרטו של סטיבן ספילברג "רשימת שינדלר". ב-1994 שיחקה בפרק בסדרה "סיינפלד" כמתעמלת היוצאת עם ג'רי. בשנה זו גם שיחקה את תפקיד נדיה בסרט הערפדים "נדיה". ב-1995 שיחקה בסרט "אנטוניה שלי" המבוסס על הרומן בעל אותו שם. ב-1997 שיחקה בסרט הקומדיה "אני, אמא והמאפיה היהודית". ב-1998 שיחקה בסרט "חכמת התנינים" לצד ג'וד לאו. ב-2005 שיחקה בסרט "מים אפלים". ב-2006 שיחקה בסרט "פיי גרים", המהווה סרט המשך להנרי פול. ב-2009 שיחקה בסרט "לורדס" לצד לאה סדו. ב-2018 שיחקה בסרט האימה ומתח הצרפתי "סכין + לב" שהוקרן בפסטיבל הקולנוע בקאן והיה מועמד לפרס דקל הזהב. ב-2021 כיכבה בסרט המדע הבדיוני הצרפתי "After Blue". מדיה וקבצים בנושא אלינה לואנסון בוויקישיתוף אלינה לואנסון, במסד הנתונים הקולנועיים IMDb (באנגלית) אלינה לואנסון, באתר AllMovie (באנגלית) אלינה לואנסון, במסד הנתונים הקולנועיים KinoPoisk (ברוסית)
עונת 1994/1995 בליגה האירופית של פיב"א

עונת 1994/1995 בליגה האירופית של פיב"א הייתה העונה ה-38 של תחרות אירופית לקבוצות כדורסל והיא אורגנה על ידי פיב"א אירופה. זו הייתה התחרות הרביעית במתכונת של ליגה. המשחק הראשון התקיים ב-8 בספטמבר 1994 ותחרות הסתיימה ב-13 באפריל 1995. בתחרות השתתפו 41 קבוצות. העונה הסתיימה בניצחון של ריאל מדריד, בפעם השביעית בתולדות המועדון. ארווידאס סאבוניס (ליטא) מריאל מדריד נבחר לכדורסלן המצטיין של הפיינל. פרדראג דנילוביץ' (סרביה) מבקלד בולוניה זכה בפרס אלפונסו פורד. בתחילת התחרות התקיימו סיבובים מוקדמים בהם נקבעו 14 עולות לשלבים הבאים. ל-14 קבוצות אלו הצטרפו אולימפיאקוס וריאל מדריד. מנצחות רבע הגמר נפגשו בפביליון פרינסיפה פיליפה סרגוסה למשחקי פיינל פור. בשלבים המוקדמים נקבעו 12 עולות לבית הגמר. הפועל תל אביב בשלב הראשון של המקודמות ניצחה את מולנדורף טרנסקירכן האוסטרית 86:75, 92:58. בשלב השני היא הפסידה לפאוק בראבו 82:70 ו-66:82 מכבי תל אביב העפילה ישירות לשלב השני של המוקדמות. בשלב זה היא נפגשה עם פידנזינאנץ בלינזונה השווייצרית וניצחה אותה 55:49 ו-62–89. את בית הגמר היא סיימה במקום החמישי ולא עלתה לפיינל פור. פירוט התוצאות תיאור מפורט של משחקי הגמר משחק הגמר, סרטון באתר יוטיוב
ג'ובאני סימאונה

ג'ובאני פאבלו סימאונה בלדיני (בספרדית: Giovanni Pablo Simeone Baldini; נולד ב-5 ביולי 1995) הוא כדורגלן ארגנטינאי, המשחק בעמדת החלוץ בנאפולי מהסרייה א' ובנבחרת ארגנטינה. סימאונה הוא בנו של כדורגלן העבר והמאמן דייגו סימאונה. סימאונה החל לשחק במחלקת הנוער של ריבר פלייט בשנת 2008, ובחודש נובמבר 2011 חתם על חוזה מקצועני ראשון במועדון. ב-5 באוגוסט 2013 ערך סימאונה את הופעת הבכורה שלו בקבוצה הבוגרת של המועדון, כששיחק 90 דקות בהפסד 0–1 לחימנסיה לה פלאטה במסגרת המחזור הראשון בליגת העל הארגנטינאית. ב-8 בספטמבר 2013 הבקיע את שער הבכורה שלו במועדון, שער בדקה ה-63 בניצחון 0–3 על טיגרה במסגרת המחזור השישי בליגה. הוא שיחק במועדון במשך 4 עונות, בהן ערך 27 הופעות ליגה והבקיע שני שערים. בנוסף, הושאל לבאנפילד, בה ערך 34 הופעות ליגה והבקיע 12 שערים. ב-18 באוגוסט 2016 חתם סימאונה בגנואה מהסרייה א'. ב-21 בספטמבר ערך את הופעתו הבכורה בקבוצה בתיקו 0-0 נגד נאפולי. ב-25 בספטמבר הבקיע את שערו הראשון בקבוצה בתיקו 1-1 נגד פסקארה. בעונתו היחידה בקבוצה הבקיע 12 שערים ב-35 הופעות בליגה. ב-16 באוגוסט 2017 חתם סימאונה בפיורנטינה. ב-22 באוגוסט ערך את הופעתו הבכורה בקבוצה בהפסד 0–3 לאינטר מילאנו. ב-30 באוגוסט 2019 הצטרף סימאונה לקליארי בחוזה השאלה לעונה אחת, שכלל סעיף לרכישתו על ידי הקבוצה עם סיומה. ב-26 באוגוסט 2021 הושאל סימאונה להלאס ורונה לעונה אחת. ב-26 בספטמבר כבש שער בכורה בתיקו 3-3 עם גנואה. עונתו בוורונה הייתה עונת השיא של סימאונה, הוא כבש 17 שערים ב-35 הופעות בסרייה א'. בסיום העונה נרכש על ידי הקבוצה. ב-18 באוגוסט 2022 הושאל לנאפולי לאחר שנרכש על ידי הלאס ורונה. ב-8 בספטמבר כבש את שערו הראשון במדי נאפולי, במשחק במסגרת שלב הבתים של ליגת האלופות נגד ליברפול. ב-18 בספטמבר כבש שער ראשון בסרייה א' במדי נאפולי, בניצחון 1–2 על מילאן. ב-7 בספטמבר 2018 ערך את הופעתו הבכורה בנבחרת בו הבקיע את שערו הראשון בניצחון 0–3 על גואטמלה. סימאונה נולד במדריד שבספרד כאשר אביו, כדורגלן העבר והמאמן דייגו סימאונה, שיחק באתלטיקו מדריד. בשנת 1997 משפחתו עברה להתגורר באיטליה, אך חזרה לספרד בשנת 2003. לאחר שנתיים עברה המשפחה לארגנטינה, והוא החל לשחק במחלקת הנוער של ריבר פלייט, שאת הקבוצה הבוגרת שלה אימן אביו. לסימאונה אזרחות ארגנטינאית ואזרחות ספרדית. ריבר פלייט אליפות ארגנטינה: (פינאל 2014) קופה קמפאונאטו: 2013/2014 גביע סודאמריקנה: 2014 גביע רקופה סודאמריקנה: 2015 גביע ליברטדורס: 2015 נאפולי אליפות איטליה: 2022/2023 נבחרת ארגנטינה בכדורגל עד גיל 20 אליפות אמריקה הדרומית בכדורגל עד גיל 20: (2015) אישיים מלך השערים של אליפות אמריקה הדרומית בכדורגל עד גיל 20: 2015 מדיה וקבצים בנושא ג'ובאני סימאונה בוויקישיתוף ג'ובאני סימאונה, ברשת החברתית אינסטגרם ג'ובאני סימאונה, באתר Transfermarkt ג'ובאני סימאונה, באתר Soccerway ג'ובאני סימאונה, באתר BDFutbol ג'ובאני סימאונה, באתר WorldFootball.net ג'ובאני סימאונה, באתר National Football Teams ג'ובאני סימאונה, באתר FootballDatabase.eu ג'ובאני סימאונה, באתר ESPN
הפיגוע בנתניה (מרץ 2001)

הפיגוע בנתניה היה פיגוע התאבדות שביצע מחבל פלסטיני ב־4 במרץ 2001, בצומת הרחובות הרצל ושוהם בנתניה. שלושה בני אדם נרצחו בפיגוע ולמעלה מ־60 נפצעו. היה זה פיגוע ההתאבדות הראשון באינתיפאדה השנייה בו נרצחו ישראלים. ב-4 במרץ 2001, ביום ראשון מעט לפני השעה 9 בבוקר, מחבל מתאבד עם חגורת נפץ שהוחבאה מתחת לבגדיו פוצץ עצמו במרכז צומת סואן בין הרחובות ההומים הרצל ושוהם שבנתניה. מהפיצוץ נרצחו 3 אזרחים ישראלים ובהם נפתלי דין, ראש המועצה הראשון של תל מונד, ונפצעו 60 אנשים. ארגון הטרור חמאס לקח אחריות על הפיגוע, והכריז כי פלסטיני בן 23 בשם אחמד עליאן, תושב יהודה ושומרון, הוא שביצע את הפיגוע. פיגועי התאבדות בישראל מדיה וקבצים בנושא הפיגוע בנתניה בוויקישיתוף פאוזי אבו טועמה וורד לוביץ', 14 פצועים נותרו בבתי החולים, אחד במצב קשה, באתר ynet, 5 במרץ 2001 ערך זה הוא קצרמר בנושא ישראל ובנושא טרור. אתם מוזמנים לתרום לוויקיפדיה ולהרחיב אותו.
קוונטיקו (סדרת טלוויזיה)

קוונטיקו (באנגלית: Quantico) היא סדרת מתח אמריקאית שנוצרה על ידי ג'ושוע ספרן ושודרה לראשונה ב-ABC בספטמבר 2015. הסדרה עוסקת בקורותיהם של קבוצת מגויסים ל-FBI ועוקבת במקביל אחר הכשרתם בעבר ופעולותיהם בהווה. העונה השנייה עלתה לשידור בארצות הברית ב-25 בספטמבר 2016. בישראל משודרת הסדרה בערוץ HOT3 ובסלקום TV. ב-11 במאי 2018, רשת ABC ביטלה את הסדרה לאחר 3 עונות. פרק הסיום שודר ב-3 באוגוסט באותה שנה. העלילה מתארת שתי תקופות זמן במקביל ונעה בין עברה של אלכס באקדמיה להכשרת סוכנים בבסיס קוונטיקו וסיפורם של החניכים והמדריכים שאיתה בקורס, לבין ההווה - שבו מנסה אלכס לגלות מי עומד מאחורי מגה-פיגוע שבו הופללה כחשודה העיקרית בתכנון הפיגוע המחריד, בידיעה שאחד מחבריה מהקורס הוא הטרוריסט. במהלך העונה הראשונה מנסה אלכס להוכיח את חפותה ולמצוא מיהו הטרוריסט האמיתי לפני שיבצע פיגוע נוסף. העונה השנייה מתוארת גם כן בשתי תקופות במקביל בזמן הכשרתה של אלכס בדרך להפוך לסוכנת CIA, אחרי שלכאורה עזבה את ה-FBI. הפעם אלכס נמצאת שם מטעם ה-CIA וה-FBI הפועלים יחד על מנת לחשוף גורמים מתוך ה-CIA השייכים לארגון ה-AIC המנסה לפגוע ב-CIA ובאזרחי ארצות הברית. לבין ההווה בו מתבצע פיגוע-מיקוח רחב היקף תוך החזקה במאות בני ערובה, המנוהל על ידי חברי ה-AIC. אלכס, הנמצאת במתחם הפיגוע, מנסה לגלות מי הם האחראיים ולשמור על בני הערובה בידיעה שכל אחד מחבריה יכול להיות בוגד. העונה מתחילה לאחר 3 שנים מהרגע שבו אלכס וריאן עלו למטוס. אלכס פריש (פריאנקה צ'ופרה) - סוכנת FBI המואשמת בביצוע מתקפת הטרור הגדולה ביותר בניו יורק מאז אסון התאומים. ראיין בות' (ג'ייק מקלפלין) - סוכן FBI שנשלח בתחילה לרגל אחרי אלכס בזמן היותה חניכה בקוונטיקו. הופך לבן זוגה בחלק מן העונה ומנסה להוכיח את חפותה. נימה אמין (יסמין אל מסרי) - סוכנת FBI, ערבייה. יחד עם אחותה התאומה (רינה אמין) מנסות להתערבב בחברה כדמות אחת. שלבי וויט (johanna braddy) - סוכנת FBI, חברתה של אלכס, עשירה מאוד. הוריה נהרגו באסון התאומים ובעקבות כך התגייסה ל-FBI. אשר סימון (עונה 1) (Tate Ellington) - סוכן FBI יהודי, מתחזה להומו ששירת חייל בצה"ל, המתמודד עם פוסט טראומה בהשפעת לחימה בעזה. כיילב האס (גרהאם רוג'רס) - סוכן FBI, בנה של גברת האס, המועמדת לנשיאות. ליאם אוקונור (ג'וש הופקינס) - מפעיל של הסוכנים הצעירים והמאמן שלהם בקוונטיקו. לא מאמין בחפותה של אלכס ומארגן אחריה מרדף. מירנדה שו (Aunjanue Ellis) - אחת המפעילות של הסוכנים והמאמנת שלהם בקוונטיקו, בין היחידות שמאמינות בחפותה של אלכס. קליי האס (עונה 2) (האנטר פאריש) - יועץ פוליטי. סבסטיאן צ'ן - דייוויד לים פליקס פילאי - נייתן דארו ברנדון פלטשר -ג'ייקוב ארטיסט הסדרה קיבלה שתי מועמדויות לפרס ה-People's Choice, בקטגוריות "הדרמה החדשה האהובה ביותר" ו"השחקנית הטובה ביותר בסדרת טלוויזיה חדשה". אתר האינטרנט הרשמי של קוונטיקו קוונטיקו, ברשת החברתית פייסבוק קוונטיקו, ברשת החברתית אקס (טוויטר) קוונטיקו, ברשת החברתית אינסטגרם "קוונטיקו", במסד הנתונים הקולנועיים IMDb (באנגלית) "קוונטיקו", באתר נטפליקס "קוונטיקו", באתר Rotten Tomatoes (באנגלית) "קוונטיקו", באתר Metacritic (באנגלית) "קוונטיקו", במסד הנתונים הקולנועיים KinoPoisk (ברוסית) קוונטיקו, אתר הטלוויזיה של הוט. ג'אנר, אתר sdarot קוונטיקו, באתר hot
סאפיינס

האם התכוונתם ל... סאפיינס אינטרנשיונל קורפוריישן – חברת תוכנה ישראלית הומו ספיינס (מילולית: "אדם נבון") - מין של יונקים. כל בני-האדם בני-ימינו מסווגים לתת-המין אדם נבון מודרני
קוונטיקו

האם התכוונתם ל... בסיס קוונטיקו – בסיס ההכשרות של חיל הנחתים של ארצות הברית קוונטיקו (עיירה) – עיירה בווירג'יניה אקדמיית ה-FBI – מכונה "קוונטיקו" בשל מיקומה בבסיס קוונטיקו קוונטיקו (סדרת טלוויזיה) – סדרת טלוויזיה אמריקאית המתרחשת באקדמיית ה-FBI
סכינה ג'אנסיז

סכינה ג'אנסיז (בכורדית: Sakîne Cansiz, בתעתיק משובש בעברית: סאקין קיסיז; ‏ 1958 – 9 בינואר 2013) הייתה אקטיביסטית כורדית ואחת המייסדות של מפלגת הפועלים של כורדיסטן (ה-PKK). בינואר 2013 נרצחה יחד עם זוג פעילות נוספות ב-PKK בפריז. סכינה ג'אנסיז נולדה בשנת 1958 בנפת טונג'לי שבמזרח טורקיה למשפחה אלווית-כורדית. כבר בתחילת שנות ה-70 היא החלה לקחת חלק בפעילות מהפכנית כורדית, דבר שלא התקבל יפה בידי משפחתה. לאחר מכן עברה להתגורר באנקרה, שם הכירה את עבדוללה אג'לאן. בראיון מאוחר יותר היא אמרה לגבי אותה התקופה: "במובן מסוים, נטשתי את משפחתי. לא קיבלתי את הלחץ שלהם, והתעקשתי להיות מהפכנית. כך עזבתי לאנקרה, בסודיות". סכינה ג'אנסיז הייתה אחת המייסדות של ה-PKK, והאישה הראשונה שהייתה חברה בארגון. בפגישת הייסוד של ה-PKK שהתרחשה בסוף שנת 1978, ובה השתתפו 22 אנשים, היא ייצגה את העיר אלאזיג. סכינה ג'אנסיז הייתה אחת מ-2 הנשים היחידות בפגישה זו. בשנת 1979, קצת אחרי שסיימה את לימודיה בבית הספר התיכון, נעצרה סכינה ג'אנסיז בעקבות פעילותה ונשלחה לכלא בדיארבקיר ומשם המשיכה להנהיג את תנועת הפועלים הכורדית. היא עונתה בכלא, שוחררה, חזרה לפעול ב-PKK תחת השם הבדוי "שרה", ונעצרה בשנית אחרי ההפיכה הצבאית בטורקיה בשנת 1980. סכינה ג'אנסיז שוחררה מהכלא הטורקי בשנת 1991, לאחר מכן התגוררה במחנות של ה-PKK בבקאע בלבנון, ובהמשך בצפון עיראק, שם הצטרפה למאבק החמוש של ה-PKK תחת פיקודו של אוסמאן אג'לאן. באותה תקופה, היא אף ארגנה ועמדה בראשן של חוליות נשיות של ה-PKK. באמצע שנות ה-90 היא עברה לאירופה בשליחותו של מוראט קראילאן כדי לפקד על הענף האירופאי של ה-PKK, ועל עניינו האזרחיים, בתחילה בגרמניה ולאחר מכן בצרפת. לפי העיתון הטורקי הורייט, העברתה של סכינה ג'אנסיז לאירופה נבעה מהתנגדותה להוצאתו להורג של אחד מחברי ה-PKK, וחילוקי הדעות שיצרו עם מספר פעילים בכירים ב-PKK. בנוסף, הסתכסכה עם זובייר ילמז, מי שהיה למנהיג הפיננסי של ה-PKK, לאחר שזה הטריד אותה מינית. בשנת 1998, העניקה לה ממשלת צרפת מקלט מדיני. ב-10 בינואר 2013 סכינה ג'אנסיז נמצאה ירויה ללא רוח חיים יחד עם 2 פעילות כורדיות נוספות (פידאן דואן וליילה סוילמז) במרכז הכורדי בפריז. בזמן שהתרחשו הרציחות, הייתה הממשלה הטורקית בעיצומו של משא ומתן עם ה-PKK. פעילים רבים ב-PKK האשימו ברציחות גורמים בממשלה הטורקית, שלטענתם ניסו לחבל במשא ומתן. מדיה וקבצים בנושא סכינה ג'אנסיז בוויקישיתוף יפה עירון קוץ, 3 חיסולים ב-10 יריות. מאבק הכורדים גלש לפריז, באתר ynet, 23 בינואר 2013 דראן באטלר, ג'אנסיז, הפעילה הכורדית שנהרגה, השאירה חותם על המילטנטים של ה-PKK, באתר reuters, ‏11 בינואר 2013 (באנגלית) (הקישור אינו פעיל, 20 באפריל 2024) החיסולים בפריז הציבו זרקור על הנשים הכורדיות הלוחמות, באתר The times of Israel‏, 11 בינואר 2013 (באנגלית) שלוש פעילות ב-PKK נהרגו בהתקפה בפריז, באתר העיתון "הורייט", 10 בינואר 2013 (באנגלית) AP, חיסול בפריז: אחת ממייסדי PKK 'הוצאה להורג', באתר ynet, 10 בינואר 2013
כרטיס

האם התכוונתם ל... אמצעי תשלום כרטיס חיוב – סוג של אמצעי תשלום, המשמש חלופה למזומנים ולהמחאות כרטיס אשראי – סוג של כרטיס חיוב, המשמש כאמצעי תשלום חליפי למזומנים. כרטיס חיוג – כרטיס פלסטי המשמש לתשלום שירותי טלפון ציבוריים אמצעי זיהוי כרטיס ביקור – כרטיס המכיל פרטים מזהים ופרטי התקשרות של אדם. כרטיס כניסה – אישור המעניק את הזכות להיכנס למקום מסוים או להשתתף בפעילות מסוימת תחבורה כרטיס נסיעה – כרטיס המאשר תשלום תמורת נסיעה בתחבורה ציבורית כרטיס טיסה – מסמך המופק על ידי חברת תעופה או סוכן נסיעות ואשר מעיד כי אדם רכש מקום בטיסה מסוימת כרטיס טיסה אלקטרוני – כרטיס טיסה שאינו מודפס, אלא נשמר כמסמך אלקטרוני כרטיס מסביב לעולם – כרטיס טיסה המאפשר לנוסע לטוס סביב העולם תמורת מחיר נמוך יחסית כרטיס עלייה למטוס – מסמך המונפק על ידי חברת תעופה או הרשות המופקדת על הפעלתו של שדה תעופה, המעניק לנוסע את הזכות לעלות לטיסה כרטיס אדום – סימן הרחקה לשחקן כרטיס צהוב – סימן אזהרה לשחקן מחשבים וציוד היקפי כרטיס הרחבה – רכיב חומרה מסוג מעגל מודפס המוסף למחשב כדי לאפשר לו לבצע פעולות שלא תוכנן לבצע קודם, או כדי לייעל ביצועים של פעולות קיימות כרטיס גרפי – חומרת מחשב המטפלת ביצירת הפלט הוויזואלי מהמחשב על גבי המסך כרטיס טלוויזיה – משמש לצפייה או הקלטה של תוכניות טלוויזיה במחשב כרטיס קול – התקן המקשר את המחשב לאמצעי קלט-פלט ואחראי על עיבוד רוב המידע הקולי במחשב כרטיס רשת – חומרת מחשב המאפשרת למחשב להתחבר לרשת מחשבים כרטיס זיכרון – התקן אלקטרוני מבוסס זיכרון הבזק המשמש לאחסון מידע דיגיטלי, בדרך כלל במכשירים אלקטרוניים קטנים וניידים כרטיס SD‏ – Secure Digital, זיכרון הבזק הנמצא בשימוש במכשירים ניידים כגון מצלמות דיגיטליות ומחשבי כף יד כרטיס חכם – כרטיס פלסטי שעליו שבב המכיל נתונים ולעיתים גם מעבד, ומסוגל לתקשר עם מערכות שמחוץ לו כרטיס ניקוב או כרטיס מנוקב – כרטיס נייר ששימש עד אמצע שנות ה-70 של המאה ה-20 לשמירת נתונים בכלל וכאמצעי קלט בפרט (ובמידה פחותה - כאמצעי פלט) תקשורת כרטיס SIM – התקן המייצר זיהוי חד ערכי בינו ובין הרשת הסלולרית כרטיס ברכה – כרטיס מאויר שמכיל בדרך כלל איחולי ברכה או הבעת רגשות כרטסת – קבוצת כרטיסים מנייר עבה שמשמשת אמצעי טכני לאחסון ושליפה של נתונים
שנת שבתון

שנת שבתון (מלטינית: sabbaticus, מעברית: שבת) היא הפסקה מהעבודה לשם מנוחה, הנמשכת לרוב לאורך מספר חודשים עד שנה. מקורו של רעיון השבתון הוא במצוות השמיטה המתוארת בתנ"ך; לדוגמה, בספר ויקרא מוצגת השמיטה כמצווה לחדול מעיבוד השדות במהלך כל השנה השביעית (לפי תיאור זה, השבתון נמשך שנה שלמה). מקורו הראשוני של רעיון השבתון הוא במושג יום השבת, המתואר בתנ"ך בספר בראשית (פרק ב', פסוקים ב'–ג'); בשבת אלוהים נח וחדל מעבודתו לאחר יצירת היקום. מצוות שמירת השבת היא אחת מעשרת הדיברות (המתוארים בספר שמות). ביום שבת מופסקות עבודות החקלאות, כך שגם לאדמה ניתנת מנוחה פעם בשבוע. כן נקבעו במסורת היהודית ימי שבתון - ימי חג ויום טוב שבהם בין השאר מופסקת העבודה. בתקופה המודרנית, הורחב השימוש במושג השבתון כך שהוא מתאר היעדרות ממושכת בקריירה של האדם, שמטרתה לנוח או להשיג משהו שונה מהתפוקות הנדרשות ביומיום בשגרת העבודה שלו. עובד עשוי לצאת לשבתון כדי למלא מטרה מסוימת, למשל כתיבת ספר או עריכת מסע ארוך למטרות מחקר. הדבר נחשב מקובל באוניברסיטאות ומוסדות מחקר ורפואה רבים, המציעים לעובדים הזדמנות לצאת לשבתון על חשבון המעסיק ולעסוק בפרויקט מחקר מסוים. חברות מסוימות מציעות לעובדים אפשרות לצאת לשנת שבתון ללא תשלום, לאנשים שמעוניינים לקחת תקופה של הפסקה בקריירה; בבריטניה, למשל, זו מגמה גוברת: ל-20% מהחברות יש מדיניות שמאפשרת תקופה של שבתון בקריירה. בישראל מקובלת יציאה לשנת שבתון בין השאר במוסדות אקדמיים ובקרב עובדי הוראה (מורים וגננות). בתקופת השבתון מקבלים מורים וגננות תשלום חודשי פטור ממס מקרן ההשתלמות. לכל מורה ניתנת האפשרות לחסוך בקרן השתלמות לבחירתו ואינו מחויב לחסוך בקרנות המיועדות לעובדי הוראה, כאשר בקרנות המיועדות לעובדי הוראה, אחוזי החיסכון גבוהים יותר בהשוואה לחסכון בקרן השתלמות רגילה כתוצאה מהיותו מורה. בקרן השתלמות ייעודית לעובדי הוראה שיעורי ההפרשות שונים משיעורי ההפרשות בקרנות הרגילות: מעסיק 8.4% עובד 4.2% וקרנות אלו מזכות ביציאה לשנת שבתון. קרן ההשתלמות הרגילה מהווה אפיק חסכון בלבד ואינו מזכה בשנת שבתון, שיעורי ההפרשות: מעסיק 7.5% עובד 2.5%. מידע נוסף ניתן לקרוא באתרי הקרנות. לאחר מחזור חסכון ניתן לצאת לשנת השתלמות, במידה והוא עונה על הקריטריונים ליציאה לשנת השתלמות. לבדיקת זכאות יציאה לשנת השתלמות ניתן לבדוק מול הקרן שבה המורה חוסך ובתנאים מסוימים ניתן לבצע משיכת כספים או לקיחת הלוואה מקרן ההשתלמות שבתון לחברי סגל אקדמי, באתר אוניברסיטת תל אביב סרטון הסבר על תוכנית הלימודים בשנת השתלמות בקרנות השתלמות לעובדי הוראה סקר התאחדות התעשייה הבריטית, 2005 קרנות השתלמות, זכויותיך תשע"ו, באתר של הסתדרות המורים קרנות השתלמות, באתר poh.education.gov.il
שבתון

האם התכוונתם ל... יום שבתון – יום שמרבית האוכלוסייה (או קבוצה מובחנת באוכלוסייה) אינה עובדת בו, עקב אירוע מיוחד שחל בו יום שבתון (פיוט) – פיוט לשבת מאת רבי יהודה הלוי שנת שבתון – הפסקה מהעבודה לשם מנוחה, הנמשכת לרוב לאורך מספר חודשים עד שנה שבתון (עלון) – עלון בחברה הדתית בישראל
נובמבר 1963

נובמבר 1963 (באנגלית: 11.22.63) הוא מיני סדרת מותחן ומדע בדיוני, המבוססת על ספר באותו השם מאת סטיבן קינג. הסדרה הופקה על ידי ג'יי ג'יי אברהמס וברידג'יט קרפנטר. הסדרה עלתה לשידור ב-15 בפברואר 2016, ברשת הכבלים "Hulu". הפרק הראשון נפתח במונולוג של הארי דאנינג, תלמיד מבוגר בכיתתו של ג׳ייק אפינג וגם השרת באקדמיה. את המונולוג הוא מקריא לכיתה מתוך סיפור קצר שכתב במסגרת שיעורי הבית, בו הוא מתאר את האירוע ששינה את חייו והתרחש בליל כל הקדושים בשנת 1960, מתי שאביו רצח את אחיו, אחותו ואמו בפטיש. ג'ייק אפינג הוא מורה גרוש שנוהג לאכול המבורגרים במחיר מוזל בדיינר המקומי של חברו אל. עם סיום יום הלימודים, גרושתו של ג׳ייק, כריסטי, מגיעה לדיינר על מנת להסדיר חתימות אחרונות בהליך הגירושין. בעל הדיינר, אל, נכנס למטבח האחורי על מנת להעניק להם פרטיות. לאחר מספר דקות, אל יוצא מהמטבח אפרורי, חולה ונוטה לעילפון. ג׳ייק המבולבל מלווה אותו לביתו ומתעקש לדעת כיצד ייתכן שרגע אחד היה אל בסדר גמור ובן רגע חלה בסרטן. אל שולח את ג׳ייק הביתה ומבקש ממנו לחזור למחרת על מנת שיסביר לו את הדבר. למחרת מתייצבים ג׳ייק ואל בדיינר. תחילה, ג׳ייק מתבקש להיכנס לארון במטבח האחורי, להסתכל מסביב, להעביר שם כמה זמן שיתחשק לו ולצאת. מהרהר על בקשתו, ג׳ייק נכנס בהכוונתו של אל לתוך הארון, ולאחר מספר צעדים נופל ונוחת בסביבה זרה. מבוהל, הוא חוזר על צעדיו ויוצא מן הארון. אל הגוסס מסביר לו שהארון העביר אותו לתאריך ה-21 באוקטובר בשנת 1960, ומבקש ממנו לשהות בעבר על מנת למנוע את ההתנקשות בחייו של הנשיא ג'ון קנדי. ג׳ייק, אשר חי חיים אדישים ומסרב להתעסק עם העבר, מסרב. בייסורי מצפון חוזר ג׳ייק למחרת לביתו של אל ומוצא את גופתו מונחת בסלון. נענה לבקשתו האחרונה, הוא משנה את דעתו ומסכים למנוע את ההתנקשות. הוא לוקח עמו את המדריך של אל לחיים בעבר, את הזהות של ג׳יימס אמברסון ומחברת עם תוצאות של משחקי ספורט למטרות הימורים. ג׳ייק חוזר לתוך הארון וחוזר אל טקסס של שנות השישים במטרה לחקור את התעלומות האופפות את חייו של המתנקש לכאורה, לי הארווי אוסוואלד. אלא שאוסוולד אינו האיום היחיד על משימתו של ג'ייק: גם אביו של תלמידו הארי, ביל הברמן שמתאהב באשתו של אוסוולד וגם סיידי, ספרנית יפהפייה שבה ג׳ייק מתאהב, וגם העבר – שמסרב להשתנות ומתנגד בכל הכוח - מאיימים להפריע לג'ייק במשימתו. ג'יימס פרנקו - ג'ייק אפינג כריס קופר - אל טמפלטון דניאל ובר - לי הארווי אוסוואלד שרה גאדון - סיידי דונהיל לוסי פריי - מרינה אוסוואלד ג'ורג' מק'קיי - ביל טורקוט שרי ג'ונס - מרגריט אוסוואלד טי אר נייט - ג'וני קלייטון ג'וש דוהאמל - פרנק דונינג מייקל אוניל - ארליס פרייס אנט אוטול - עדנה פרייס אנתוני קורון - ג'ק רובי ניק סירסי - דייק סימונס ג'וני קויין - ג'ורג' דה מורנסצ'ילדט טוניה פינקינס - מימי קורקורן לאון ריפי - הארי דונינג ברוקלין סודנו - כריסטי אפינג ג'ולייט אגנלו - בובי ג'יל אלנוט ברידן למסטרס - מייק קוסלאו אנתוני קולונלו - סיפורד גרגורי נורת' - גנרל אדווין ולקר גיל בלוויס - הסוכן הוסטי גרנת'ם קולמן - בוני ריי ויליאמס קווין ג'י. או'קונור - איש הימורים בוב סטפנסון - סילנט מייק וילבור פיצג'ראלד - קפטן ויל פריץ קונסטנס טאוורס - סיידי (בזקנותה) אתר האינטרנט הרשמי של נובמבר 1963 (באנגלית) נובמבר 1963, ברשת החברתית פייסבוק נובמבר 1963, ברשת החברתית אקס (טוויטר) נובמבר 1963, ברשת החברתית אינסטגרם "נובמבר 1963", במסד הנתונים הקולנועיים IMDb (באנגלית) "נובמבר 1963", באתר Rotten Tomatoes (באנגלית) "נובמבר 1963", באתר Metacritic (באנגלית) "נובמבר 1963", באתר Hulu סדרות (באנגלית) "נובמבר 1963", במסד הנתונים הקולנועיים KinoPoisk (ברוסית)